ALAPSZABÁLY MÓDOSÍTÁS

A TOKAJI DIÁKSPORT EGYESÜLET közgyűlése a mai napon az Alapszabály alábbi módosítását határozta el a Miskolci Törvényszék 11.Pk.63.231/2001/36 sz. végzése alapján:

1.) Az Alapszabály 2. pont helyébe az alábbi rendelkezése kerül:

"Az Egyesület működése felett az Ügyészség törvényességi ellenőrzést lát el."

2.) Az Alapszabály 9. a) pont kiegészül a következő mondattal: "Az egyesület bármely tagja /pártoló tag csak érintettség esetén/ megtámadhatja az egyesület szerveinek bármelyik határozatát."

3) Az Alapszabály 7/A d) pontja kiegészül a következővel:

"Az eljárás szabályait a 26. pont tartalmazza."

4) Az Alapszabály 7/A és 26. pontjaiból törlésre kerül "Küldöttközgyűlés" szó.

5) Az Alapszabály 10.a) pontból a következő mondat törlésre kerül:

" Választható olyan tisztségre, amelynek előfeltétele a nagykorúság."

6) Az Alapszabály 18. pontból törlésre kerül a " jogi személyek " kifejezés.

7) Az Alapszabály 25. d) pont harmadik mondatból törlésre kerül: " szavazategyenlőség

esetén az elnök szavazata dönt."

8) Az Alapszabály 26. pontból törlésre kerül a következő rendelkezés:

" Az elnökség – nem fegyelmi ügyben hozott – egyes tagokra vonatkozó konkrét

kötelezést tartalmazó határozata ellen benyújtott fellebbezést másodfokon a fegyelmi

bizottság bírálja el – kivéve a törlést kimondó határozatot."

Az Alapszabály 16. pontja kiegészül: "Az elnökség egyes tagokra vonatkozó konkrét

kötelezést tartalmazó határozata ellen benyújtott fellebbezés elbírálása."

9) Az Alapszabály 31. pont második mondata helyébe a következő kerül: "Az Egyesület az

egyesületi cél megvalósításával közvetlenül összefüggő gazdasági tevékenység végzésére

jogosult. "

10) Az Alapszabály 32. pontja kiegészül a következővel:

" A tagdíj összege: rendes tagdíj évi 500 Ft., pártolói tagdíj évi 1.500 Ft.

Az éves tagdíj tárgyév 09.01.-től következő év 08.31.-ig tartó időszakra vonatkozik.

A tagdíjat egy összegben, tárgyév október 31.-ig kell megfizetni.

A belépő új tagnak felvételét követő 8 napon belül kell az időarányos tagdíjat megfizetni."

11) Az Alapszabály 32. pontjából törlésre kerül az " és a jogi " szövegrész.

Ez a módosítás az elfogadásával hatályba lép.

Tokaj, 2016. április 25.

Alulírott a fenti Alapszabály módosítást, mint az egyesület tagja elfogadom, ennek jeléül a módosítást aláírásommal látom el:

TOKAJI DIÁKSPORT EGYESÜLET

ALAPSZABÁLYA

( a változásokkal egységes szerkezetben)

1. A diáksport egyesület

neve: TOKAJI DIÁKSPORT EGYESÜLET

rövidítése: TDSE

székhelye: Tokaj, Bajcsy-Zsilinszky Endre út 7-9

színe: kék-sárga

zászlaja: kék alapon sárga felirat: TOKAJI DIÁKSPORT EGYESÜLET

alapításának éve: 2001.

2. **Az Egyesület működése felett az Ügyészség törvényességi ellenőrzést lát el.**

3. Működési területe: II. Rákóczi Ferenc Alapfokú Nevelési és Oktatási Intézmény Tokaj,

Bajcsy-Zsilinszky Endre út 7-9, ill. Tokaj város

4. A TDSE sportegyesületként kíván tevékenykedni.

5. Céljai:

Tagjainak rendszeres helyi intézményen belüli, intézmények közötti játék, turisztika

Versengés és versenylehetőség tervezése, szervezése

Rendszeres testgyakorlás feltételeinek biztosítása

A diáksport egyesület tagjainak nevelése, öntevékenységük és közösségi életük

kibontakoztatásának és kiterjesztésének ösztönzése és segítése

Állami és társadalmi erőforrások felkutatása, szervezése

Sporttanfolyam szervezése, működtetése

A diáksport tevékenységhez szükséges anyagi források előteremtése

Sporttáborok szervezése, lebonyolítása, támogatása

Sportcsoportok vezetőinek erkölcsi és anyagi támogatása

6. A diáksport egyesület tagsága, pártoló tagsága.

a) A diáksport egyesület tagja lehet:

Minden diák, aki elfogadja az Egyesület Alapszabályát és belépési nyilatkozatában vállalja, hogy eleget tesz tagi kötelezettségeinek.

Még nem iskolába járó állampolgár is felvehető tagként az egyesületbe, részükre előkészítő csoportok létesíthetők

b) A TDSE pártoló tagja lehet bármely nagykorú magyar állampolgár, és jogi személyként

működő intézmény, gazdálkodó és egyéb szervezet, akik belépéskor együttműködési

megállapodásban vállalják az egyesület célkitűzéseinek erkölcsi és agyagi támogatását.

c) Az Egyesület nem zárja ki, hogy tagjain kívül más is részesülhessen a szolgáltatásaiból.

7. A diáksport egyesületbe való be- és kilépés önkéntes.

A diáksport egyesületi tagság, pártoló tagság felvétellel keletkezik és kilépéssel ill.

tagdíj fizetésének hat hónapnál hosszabb idejű elmulasztása esetén törléssel, fegyelmi büntetésként kizárással szűnik meg.

7/A Tagsági jogviszony megszűnése:

a. A tag halálával

b. Kilépéssel

- A kilépési szándékát a tag írásban bármikor jelezheti

- A tagsági jogviszony a bejelentés időpontjával megszűnik

- A kilépést írásbeli nyilatkozattal az elnökségnek kell bejelenteni

c. Törléssel

A tagsági jogviszony törléssel megszűnik, ha:

- Tagdíj vagy egyéb fizetési kötelezettségeinek elmulasztása miatt annak pótlására

előzetesen, megfelelő póthatáridő tűzésével és a jogi következmények ismertetésével

az elnök felszólította, és az így biztosított határidő is eredménytelenül eltelik

- Megszűnt azon jogállása, ami az egyesületi tagságra feljogosította /ld. Alapszabály 6.

pontja /

- Szándékos bűncselekmény elkövetéséért jogerősen végrehajtható szabadságvesztésre

ítélték

Az elnökség – amennyiben a fenti okok valamelyikének bekövetkezését megállapítja –

következő elnökségi ülésén a tagot határozattal törli a nyilvántartásból, amelyről őt

írásban értesíti. A tag a határozat ellen az elnökségnél annak kézhezvételétől számított 30

napon belül írásban fellebbezést nyújthat be a közgyűléshez. Ez esetben az elnökségnek

rendkívüli közgyűlést kell összehívnia a fellebbezés kézhezvételétől számított 30 napon

belül, amely a fellebbezésről dönt.

d. Kizárással

A fegyelmi bizottság a tag tagsági jogviszonyát kizárással megszűnteti, ha:

- Az Alapszabályban foglalt kötelezettségeit sorozatosan elmulasztja

- Önként vállalt kötelezettségeit, ismételten saját hibájából nem teljesíti és ebből az

egyesületre vagy a tagok egy részére nézve erkölcsi hátrány származik

- Egyesületi tagságra méltatlanná válik, mert erkölcstelen, züllött életet él, az emberi

együttélés általánosan elvárt, elfogadott szabályait súlyosan és tartósan megszegi

- A kizárandó tagot a fegyelmi bizottság már többször részesítette enyhébb fegyelmi

büntetésben és a további más fegyelmi büntetés kiszabásától javulás, pozitív változás,

eredmény nem várható

A TDSE bármely tagja kezdeményezni jogosult - a tagok magatartásának

ismeretében - a mulasztó tag tagsági viszonyának kizárását a fegyelmi

bizottság felé írásban

**Az eljárás szabályait a 26. pont tartalmazza**

A tag a fegyelmi bizottság kizárást kimondó döntése ellen felülvizsgálati kérelmet

nyújthat be az elnökségnél - írásban - a TDSE Közgyűléséhez a döntés kézhezvételétől

számított 30 napon belül. Ez esetben az elnökségnek rendkívüli közgyűlést kell

összehívnia a tag kérelmének kézhezvételétől számított 30 napon belül.

A rendkívüli közgyűlés határozata végleges

Amennyiben a tag a fegyelmi bizottság határozata ellen a rendelkezésre álló 30

napon belül nem nyújt be a TDSE közgyűléséhez felülvizsgálati kérelmet, úgy a

fegyelmi bizottság határozata lép hatályba

e. Az egyesület jogutód nélküli megszűnésével

8. Az Egyesület közvetlen politikai tevékenységet nem folytat, szervezete pártoktól

független és azoknak anyagi támogatást nem nyújt.

9. A diáksport egyesületi tagok jogai és kötelességei:

a) A diáksport egyesületi tag jogai:

Részt vehet a diáksport egyesület közgyűlésén az elnökség tagjainak és

tisztségviselőinek, valamint ellenőrző bizottság tagjainak és elnökének

megválasztásában, továbbá a határozatok meghozatalában

Tisztségre választható, kivéve azon esetet, amikor a kiskorú tag számára a polgári jog

cselekvőképesség törvényes korlátot jelent olyan tisztségnél, ahol a szervezet

képviselőjének kell polgári jogi nyilatkozatot tenni

Véleményt nyilváníthat, javaslatot tehet a diáksport egyesületet érintő bármely

kérdésben, a diáksport egyesület felügyelő szervénél indítványozhatja a diáksport

egyesület jogszabályba ütköző határozatának megsemmisítését

A diáksport egyesület elnöksége által meghatározott feltételek szerint részt vehet

sportcsoportok munkájában, edzéseken, versenyeken, tanfolyamokon, használhatja

a sportlétesítményeket, sportfelszereléseket és sportszereket, igényelheti a diáksport

egyesület szakembereinek segítségét

**Az egyesület bármely tagja /pártoló tag csak érintettség esetén/ megtámadhatja az egyesület szerveinek bármelyik határozatát.**

b) A diáksport egyesületi tag kötelességei:

Tartsa be a diáksport egyesület alapszabályát, hajtsa végre a diáksport egyesület

vezető szerveinek rá vonatkozó határozatait

Magatartása legyen mindig sportszerű

Legjobb tudása szerint képviselje diáksport egyesületét

Fizesse a diáksport egyesület tagsági díját, óvja meg a diáksport egyesület vagyonát

10. A diáksport egyesületi pártoló tagok jogai és kötelességei:

a) A diáksport egyesület pártoló tag jogai:

Használhatja a diáksport egyesület saját tulajdonát képező vagy bérelt létesítményeket

Az elnökség megbízásával felügyeletet tarthat, foglalkozásokat vezethet, elláthat

technikai és egyéb feladatokat

Javaslatokat, észrevételeket tehet a diáksport egyesület működésével kapcsolatban

Részesülhet a diáksport egyesület által nyújtott kedvezményekben

Az egyesület közgyűlésén csak tanácskozási joggal vehet részt

b) A diáksport egyesületi pártoló tag kötelességei:

Az egyesület célkitűzéseinek erkölcsi és anyagi támogatása

Az alapszabály betartása

Sportszerű magatartás

A DIÁKSPORT EGYESÜLET SZERVEZETE

11. A diáksport egyesület legfőbb szerve a közgyűlés

11./A A közgyűlés összehívása

A közgyűlés összehívását a TDSE elnöksége kezdeményezi

a) Közgyűlés összehívásának előkészítése

- Elnökségi ülésen az elnök javaslatot tesz a közgyűlés napirendjére,figyelemmel azokra a

javaslatokra is, amelyeket az egyesület különböző szervei vagy tagjai korábban

kezdeményeztek

- Az elnökség dönt a javaslatok alapján a közgyűlés napirendjéről és időpontjáról

- Az elnökség kijelöli a napirendi pontok előadóit

- Az elnökség megjelöli a közgyűlés helyét és meghatározza a tagok mellett meghívandók

névsorát

- Az egyesület elnöke irányítása mellett a titkár gondoskodik az összehívás lebonyolításáról

b) Összehívás

- A tagokat iskolarádió segítségével, személyesen vagy levélben a meghívó átadásával,

elküldésével értesíteni kell a közgyűlés kijelölt időpontja előtt legalább hét nappal a

közgyűlés összehívásáról.

- A meghívónak tartalmaznia kell: időpont, helyszín, célja, napirendi pontok, előadók,

összehívók megjelölése

12. A közgyűlést szükség szerint, de legalább évente egyszer össze kell hívni. Közgyűlést kell

összehívni a tagok egyharmadának a cél megjelölése mellett történő kívánságára, vagy ha

a felügyelőszerv írásban azt indítványozza.

13. Rendkívüli közgyűlés összehívása:

A tagok legalább egyharmada az ok és cél megjelölésével elrendeli

A vezetőség, ellenőrző bizottság, fegyelmi bizottság az ok és cél megjelölésével kezdeményezi

A bíróság elrendeli

A tag a fegyelmi bizottság döntése ellen felülvizsgálati kérelmet nyújt be

14. A közgyűlés határozatképes, ha a tagok több mint fele jelen van. A határozatképtelenség

miatt elhalasztott közgyűlés 30 napon belül történő másodszori összehívása során az

eredeti napirendben felvetett kérdésekben a megjelentek számára tekintet nélkül

határozatképes. A megismételt közgyűlés új napra történő összehívására a 11/A b. pont

szabályait kell alkalmazni azzal, hogy a meghívónak a távolmaradás jelen pontban

meghatározott jogkövetkezményére vonatkozó tájékoztatást is tartalmaznia kell. A

közgyűlés ülései nyilvánosak.

15. A közgyűlés határozathozatala:

Nyílt szavazással, általában egyszerű szótöbbséggel történik. Szavazategyenlőség esetén a

javaslatot elvetettnek kell tekinteni. A megjelentek kétharmados többsége szükséges

azonban a diáksport egyesület megalakulásának, egyesülésének, feloszlásának

kimondásához, valamint az alapszabály elfogadásához ill. módosításához.

A közgyűlés üléseiről jegyzőkönyvet kell vezetni, amelyet az ülést levezető elnök, a

jegyzőkönyvvezető és két megválasztott hitelesítő ír alá. A jegyzőkönyvnek tartalmaznia

kell az ülés helyét, időpontját, a napirendi pontokat, azok előadóit, a hozzászólások

lényegét, valamint a közgyűlés által hozott döntés tartalmát és hatályát, illetve a döntést

támogatók és ellenzők számarányát. A közgyűlés döntéseiről az érintetteket közvetlenül

írásban, amennyiben ez nem lehetséges - pl. az érintettek túl nagy száma vagy körének

meghatározatlansága miatt - úgy az intézményeknél és a polgármesteri hivatalban

kifüggesztett hirdetmények útján értesíti. Döntéseit a helyi újságban (Tokaji Hírek) ill. a

helyi kábeltévé útján hozza nyilvánosságra.

16. A közgyűlés kizárólagos hatáskörébe tartozik:

A diáksport egyesület megalakulásának, feloszlásának, más diáksport egyesülettel való

egyesülésének, valamint a Magyar Diáksport Szövetséghez való csatlakozásának

kimondása.

Az alapszabály és a fegyelmi szabályzat megállapítása, elfogadása, módosítása.

Az elnökség, az ellenőrző bizottság és annak elnöke egy évre történő megválasztása, ill. az

elnökség az ellenőrző bizottság tagjai sorába delegált személyek tisztségükben történő

megerősítése.

Küldöttek választása a Magyar Diáksport Szövetség küldött értekezleteire.

A diáksport egyesület sportfejlesztési tervének meghatározása, éves munkatervének,

esemény naptárának elfogadása.

A költségvetés bevételi főösszegével és a kiadások költséghelyenkénti előirányzatának

éves ütemezésében történő megállapítása, az éves gazdálkodásról szóló beszámoló

elfogadása.

Az egyesület testületei által hozott döntések ellen benyújtott kifogások, panaszok

elbírálása.

**Az elnökség egyes tagokra vonatkozó konkrét kötelezést tartalmazó határozata ellen**

**benyújtott fellebbezés elbírálása.**

A törlés ellen benyújtott fellebbezés és a kizárást kimondó fegyelmi határozat elleni

felülvizsgálati kérelem elbírálása

Az elnökség tevékenységéről szóló beszámoltatás.

Másodfokon fegyelmi jogkör gyakorlása az elnökség felett.

A tagok tagdíjának, a pártoló tagsági díj alsó határának, valamint a fizetés módjának

megállapítása.

A fegyelmi bizottság megválasztása.

17. A diáksport egyesület működését 3 tagú elnökség irányítja, melynek tagja csak olyan

nagykorú magyar állampolgár lehet, akinek cselekvőképessége a feladat ellátásához

szükséges mértékben nincs korlátozva. Az elnökség elnökét és elnökhelyettesét annak

tagjai maguk közül választják meg. Az elnökség ülései nyilvánosak. A tagokat az

elnök az ülés időpontjáról írásban értesíti azt megelőzően legalább 7 nappal, a

napirendi pontok megjelölésével. Ugyanakkor az ülés időpontját közzé kell tenni az

Alapszabály 11/A b) pontban meghatározott módon. Az elnökség ülése határozatképes, ha

azon minden tagja jelen van. Az elnökség határozatait nyilvános szavazással, egyszerű

szótöbbséggel hozza, szavazategyenlőség esetén a javaslatot elvetettnek kell tekinteni.

Az elnök gondoskodik olyan nyilvántartás vezetéséről, amelyből az elnökség döntésének

tartalma, időpontja és hatálya, illetve a döntést támogatók és ellenzők számaránya és

személye megállapítható.

Az elnökség határozathozatalában nem vehet részt az a személy, aki vagy akinek közeli hozzátartozója [Ptk. 8:1.§ (1) 1. pont], élettársa a határozat alapján

a)  kötelezettség vagy felelősség alól mentesül, vagy

b)  bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek az egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

18. Az elnökség feladata és hatásköre:

A diáksport egyesület tevékenységének irányítása

A tagok, pártoló tagok felvétele

A diáksport egyesület sportfejlesztési tervének, költségvetésének kidolgozása, az éves

program, a munka- és ütemterv, valamint a versenynaptár jóváhagyása

A közgyűlés előkészítése, a küldöttek létszámának és a választás módjának

meghatározása

A diáksport egyesület eredményes működéséhez, a sportoláshoz, a testedzéshez, a

természetjáráshoz szükséges feltételek megteremtése, koordinálása

A sportcsoportok, bizottságok létrehozása, megszüntetése, átadása és beszámoltatása

Csoport és foglalkozás vezetők meghívása, a diáksport egyesületet megillető

egyetértési és véleményezési jogok gyakorlása

A fegyelmi bizottság határozata elleni felülvizsgálati kérelem elbírálása – kivéve a

kizárást kimondó határozatot

A diáksport egyesület szervezeti és működési szabályzatának megállapítása

Az elnökség negyedévente legalább egyszer ülésezik

19. A diáksport egyesület elnökének jogai és feladatai:

Vezeti és szervezi az elnökség munkáját, képviseli a diáksport egyesületet

Irányítja és ellenőrzi a diáksport egyesület tevékenységét

Irányítja a diáksport egyesület gazdálkodását, utalványozási jogot gyakorol

(utalványozási jogait az érvényes jogszabályok figyelembevételével átruházhatja)

Munkáltatói jogkört gyakorol a jogszabályban meghatározott feltételek szerint

Két elnökségi ülés közben eljár az elnökség nevében, erről a soros ülésen beszámolni köteles

Intézkedik és dönt a közgyűlés vagy az elnökség által hatáskörébe utalt ügyekben

Együttműködik az illetékes állami és társadalmi szervekkel

Aláírási (kiadmányozási) jogkörrel rendelkezik

Önállóan, általános hatáskörben /terjedelemben/ képviseli az egyesületet

20 A diáksport egyesület elnökhelyettese az elnök távollétében vagy akadályoztatása

esetén teljes jogkörrel és felelősséggel ellátja az elnöki hatáskörbe tartozó feladatokat.

Az elnökhelyettes a másik elnökségi taggal együttesen, általános hatáskörben

/terjedelemben/ képviseli az egyesületet

21 A diáksport egyesület elnökségi tagjainak jogai és feladatai:

A határozatok előkészítésében és meghozatalában

A közgyűlés és az elnökség határozatainak valamint a felügyeleti szerv utasításainak

végrehajtásában ill. a végrehajtás ellenőrzésében

Jogosult és köteles a diáksport egyesület tevékenységét figyelemmel kísérni, azzal

kapcsolatos javaslatait, észrevételeit az elnökség elé terjeszteni

Felelős a gazdasági, pénzügyi és egyéb kérdésekben hozott elnökségi határozatáért,

kivéve, ha ellenvéleményét kifejezetten fenntartotta és azt maradandóan

kinyilvánította .

22. Pénzforgalmi ügyintéző feladatai:

Vezeti a pénzügyi előírásoknak megfelelően - napra kész állapotban - a könyvelést

Teljesíti az egyesület pénzügyi átutalásait

Ellenőrzi és könyveli az egyesület részére történő befizetéseket

Intézi az egyesület pénzforgalmát

Gondoskodik az illetékek és adók fizetéséről

Adóbevallást készít

Adóhatósággal tartja a kapcsolatot

23. Titkárságon folyó munka részfeladatai:

A titkári teendőket egy személy - titkár(nő) látja el

Iratok nyilvántartásba vétele

Ügyek elintézőjéhez történő továbbítás

Döntés tervezetének elkészítése

Kiadmányozás

Kiadmányozott szöveg letisztázása, egyeztetése, postázásra való előkészítése

A továbbítást követő irattározás, esetleg meghatározott határidő végett nyilvántartásba vétel

Irattárba helyezett iratok meghatározott idő utáni selejtezése

Statisztikai adatszolgáltatás

Az egyesület vagyontárgyairól leltárt készít, selejtez

24. Az egyesület tisztségviselői:

Az egyesület tisztségviselője az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Az egyesület tisztségviselői az elnökség és a bizottságok elnökei és tagjai.

Az egyesületi tisztségek közgyűléstől a következő közgyűlésig terjedő időtartamra szólnak.

Megszűnik az egyesületi tag tisztségviselői funkciója a mandátum előtt, ha:

Tagsági viszonya megszűnik

Tisztségéről lemond

Tisztség betöltését kizáró ok bekövetkeztével

Összeférhetetlenség bekövetkeztével

Tisztség ellátásában való tartós akadályoztatással és visszahívással

A tisztségről való lemondást az elnökséghez kell írásban bejelenteni. A lemondás a bejelentésben meghatározott időben, annak hiányában annak átvételekor lép hatályba.

Ha az elnökség tagjainak többsége egyidejűleg mond le tisztségéről és emiatt az elnökség működésképtelenné válna, a lemondás csak az új elnökségi tagok megválasztására összehívott ezen vonatkozásban határozatképes közgyűlés megtartásával lép hatályba.

A tisztségviselőkre vonatkozó összeférhetetlenségi szabályok:

A tisztségviselőkre alkalmazni kell a Ptk. 3:22.§ és 3:26.§-ban foglalt szabályokat.

Az Egyesület tisztségviselői nem lehetnek egymás közeli hozzátartozói, ill. ilyen

személyt nem lehet megbízni az Egyesület pénzeszközeinek kezelésével vagy az

Egyesület adminisztrációs /könyvelési/ munkáinak intézésével.

A tisztségviselő, illetve az ennek jelölt személy köteles valamennyi érintett szervezetet előzetesen tájékoztatni arról, hogy ilyen tisztséget egyidejűleg más szervezetnél is betölt.

Nem lehet az ellenőrző szerv elnöke vagy tagja, illetve az Egyesület könyvvizsgálója az a személy, aki

a)  az elnökség elnöke vagy tagja,

b)  az egyesülettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll,

c)  az egyesület cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján nyújtott, létesítő okiratnak megfelelő cél szerinti juttatást –, illetve

d)  az a)–c) pontban meghatározott személyek hozzátartozója.

25. Egyesület bizottságai

I. Ellenőrző Bizottság

Az ellenőrző bizottság legalább 3 tagból (elnök és tagok) áll.

Kizárólag a közgyűlésnek van alárendelve és tartozik felelősséggel.

Független az egyesület vezetőségétől, elnökétől és minden más vezetőjétől.

A közgyűlésnek évente beszámolni köteles.

a) Az ellenőrző bizottságnak nem lehet tagja, aki:

Nem tagja az egyesületnek

Korlátozottan cselekvőképes vagy cselekvőképtelen

El van tiltva a közügyek gyakorlásától

Kizárást vagy tisztségből való elmozdítást kimondó fegyelmi határozat hatálya alatt

áll.

Az egyesület valamelyik tisztségviselőjének meghatározott fokban hozzátartozója

Az egyesületben bármely egyéb tisztséget visel

b) Feladatai:

Őrködjék az egyesület működésében, a vezetőség munkájában a jogszabályok, az alapszabály és más szabályzatok megtartása mellett az egyesületi demokrácia érvényesülése, valamint az egyesületi öntevékenység biztosítása, fejlesztése felett

Kísérje figyelemmel a közgyűlés és az egyesület más szervei határozatainak

megvalósítását, különös tekintettel a tagok érdekeinek érvényesülésére.

Rendszeresen vizsgálja meg az egyesületi vagyon felhasználását, kezelését és

megóvását

Ellenőrizze a pénzügyi rendelkezések megtartását, az egyesület pénzkezelésének, számvitelének, az eszközök nyilvántartásának rendjét.

Előzetesen megvizsgálhatja vezetőség által az egyesület közgyűlése elé terjesztendő

számadást, működési jelentést, zárszámadást, eredmény kimutatást, határozati

javaslatokat

Vizsgálat esetén arról tegyen a közgyűlésnek jelentést és terjessze elő a vizsgálat tartalmától függő javaslatait

Vezetőségi ülésen az elnök vagy más megbízott tagja révén tanácskozási joggal

vegyen részt

c) Az ellenőrző bizottság kötelezettségei, jogosultsága:

Köteles minden észrevételéről az egyesület elnökét kisebb jelentőségű ügyekben

szóban, jelentősebb ügyekben írásban tájékoztatni. Az elnök a tett intézkedésről

tájékoztatja az ellenőrző bizottságot.

Amennyiben a vezetőség a bejelentések ügyében nem intézkedik, kezdeményezheti,

hogy a vezetőség hívjon össze rendkívüli közgyűlést.

Abban az esetben, ha a vezetőség a közgyűlést az ellenőrző bizottság

kezdeményezésére nem hívja össze, a közgyűlést az ellenőrző bizottság is jogosult

összehívni. Az ellenőrző bizottság a rendkívüli közgyűlésnek az összehívását

megalapozó okról köteles jelentést tenni és egyben a hiányosságok jellegétől függően

indítványokat is tehet.

d) Működése:

Az ellenőrző bizottság üléseit szükség szerint tartja, de évente legalább kétszer ülésezik. Az ülést az elnök hívja össze írásban, legalább 7 nappal annak időpontja előtt, a napirendi pontok ismertetésével. Határozatképes, ha azon a tagok több mint fele jelen van, határozatait nyílt szavazással egyszerű szótöbbséggel hozza. Ellenőrzését éves terv alapján végzi, melyet az első ülésén fogad el. Erre vonatkozó kérelem vagy beadvány, illetve a közgyűlés határozata esetén rendkívüli ellenőrzést is végez. Munkájához szakértőket is igénybe vehet. A munkavégzés feltételeit az elnökség köteles biztosítani.

26. Fegyelmi bizottság

A fegyelmi bizottságot a közgyűlés választja meg, nyílt szavazással (egyszerű

szótöbbséggel)

A fegyelmi bizottság 3 tagból áll.

A fegyelmi bizottság elnökét a közgyűlés által megválasztott 3 tagú bizottság maga

jelöli meg

A fegyelmi bizottság áll 1 elnökből és 2 tagból.

A fegyelmi bizottság elnöke és tagjai az egyesületben semmilyen más tisztséget nem

tölthetnek be.

Fegyelmi bizottság feladatai:

Általános hatáskörű elsőfokú fegyelmi hatóság és minden fegyelmi ügyben az eljárás

lefolytatása után érdemben dönt.

Fegyelmi bizottság működése, összehívása, határozatképessége és a határozat hozatal módja:

A fegyelmi bizottságot annak elnöke összehívja, amennyiben az egyesület bármely

tagjától erre irányuló megkeresés ill. fellebbezés (továbbiakban együtt: megkeresés)

érkezett a bizottság feladatai közé tartozó ügyben, a megkeresés kézhezvételétől

számított 15 napon belül.

A bizottság ülésének előkészítése az elnök feladata. Ennek körében további

felvilágosítást kérhet az eljárás kezdeményezőjétől, legalább 8 napos határidő

betartásával meghívja az ülésre az eljárással érintett személyeket, esetleges tanukat,

beszerzi a szükséges dokumentumokat /pl. elnökség megtámadott határozata /.

Az ülést az elnök vezeti le. Az ülés határozatképes, ha azon valamennyi tag megjelenik.

A bizottság a döntéseit egyszerű többséggel, nyílt szavazással hozza meg.

Ha az első ülésen a bizottság nem tud döntést hozni, az eljárás folytatásáról és annak

mikéntjéről ügyrendi döntést hoz. Amennyiben sikerült teljes körűen megvizsgálni az elé

került fegyelmi vétség ügyét ill. az elnökségi határozatot, arról érdemi határozatot hoz.

A határozatot 8 napon belül írásba kell foglalni és meg kell küldeni:

- fegyelmi vétség esetén az eljárást kezdeményezőnek és az eljárás alá vont személynek

- az elnökség határozata elleni fellebbezés esetén az elnökségnek és a fellebbezőnek

A határozatnak tartalmaznia kell a döntés indokait és az igénybe vehető jogorvoslati

lehetőséget. A határozat ellen jogorvoslattal élhet a fegyelmi büntetésben részesített tag,

annak kézhezvételétől számított 15 napon belül az elnökséghez.

27. Fegyelmi vétségek:

Az egyesületi tag az őt terhelő kötelezettséget megszegi, ha:

Alapszabályban foglaltakat nem tartja be.

Vezető testületek, tisztségviselők határozatai, utasításai az alapszabályzatban

leírtakkal ellentétes.

Egyesületi tagsághoz kapcsolódó erkölcsi normákat nem tartja be (összeférhetetlen

magatartás, erkölcstelen, botrányos életmód, viselkedés, bűncselekmény).

28. Fegyelmi büntetések:

Szóbeli figyelmeztetés

Írásbeli figyelmeztetés

Tagot megillető kedvezményekből meghatározott időre történő kizárás

Egyesületi rendezvényekről meghatározott időre történő eltiltás

Egyesületi tisztségből történő elmozdítás

Egyesületből való kizárás

29. A diáksport egyesület - a tagság igénye, az intézmény tanulóinak életkori összetétele és a

vezetőség határozata alapján:

Általános sportági sportcsoportok működhetnek.

A diáksport csoportok munkáját diáksport csoportvezetők irányítják, akik

tevékenységükről az elnökségnek számolnak be.

Jelenleg működő sportcsoportok: labdarúgás, szabadidősport, vízi sport, tömegsport

30. A sportcsoportok feladatai:

Rendszeres játék- gyakorlási- és versenylehetőségek biztosítása

Az intézményen belüli játékok, vetélkedések, versenyek megszervezése

Turisztikai események megszervezése

A csoportok munkájának népszerűsítése, mozgósítás

A kibontakozó tehetségek irányítása külső sportegyesületbe

A sportcsoportok hatáskörébe utalt egyéb feladatok ellátása (aktívaképzés,

tanfolyamok szervezése stb.)

A DIÁKSPORT ESEGYÜLET GAZDÁLKODÁSA

31. A diáksport egyesület éves költségvetés alapján az egyesületekre vonatkozó pénzügyi

előírásoknak megfelelően gazdálkodik. **Az Egyesület az egyesületi cél megvalósításával**

**közvetlenül összefüggő gazdasági tevékenység végzésére jogosult.**

Gazdálkodása során elért eredményét nem osztja fel, azt a létesítő okiratában

meghatározott tevékenységére fordítja.

Az elnökség az egyesület gazdálkodásáról készített éves jelentést köteles elfogadás végett a közgyűlés elé terjeszteni a tárgyévet követő év III. hó 31.-ig. Az egyesület céljainak megvalósítására fordított összegekről részletes írásbeli beszámolót is köteles készíteni.

Az éves jelentés tartalmazza:

a)  a számviteli beszámolót;

b)  a költségvetési támogatás felhasználását;

c)  a vagyon felhasználásával kapcsolatos kimutatást;

d)  a cél szerinti juttatások kimutatását;

e)  a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól, a települési önkormányzatok társulásától és mindezek szerveitől kapott támogatás mértékét;

f)  a vezető tisztségviselőknek nyújtott juttatások értékét, illetve összegét;

g)  a tevékenységről szóló rövid tartalmi beszámolót.

Az Egyesület az éves jelentését az intézményeknél és a polgármesteri hivatalban kifüggesztett hirdetmények útján valamint a helyi újságban (Tokaji Hírek) ill. a helyi kábeltévé útján hozza nyilvánosságra

Az egyesület működésére vonatkozó információk, az éves működésről készített beszámoló és jelentés, az egyesület szolgáltatásainak igénybevételi lehetőségének szabályai nyilvánosak, azokat az egyesület elnökénél bárki megtekintheti.

32. A diáksport egyesület bevételei:

A rendes és a pártoló tagok által fizetett tagdíj

Intézmények, gazdálkodó és egyéb szervek támogatása

Rendezvény és egyéb bevételek

**A tagdíj összege: rendes tagdíj évi 500 Ft., pártolói tagdíj évi 1.500 Ft.**

**Az éves tagdíj tárgyév 09.01.-től következő év 08.31.-ig tartó időszakra vonatkozik. A tagdíjat egy összegben, tárgyév október 31.-ig kell megfizetni.**

**A belépő új tagnak felvételét követő 8 napon belül kell az időarányos**

**tagdíjat megfizetni.**

33. A diáksport egyesület kiadásai:

Sportszakemberek, pénzügyi szakemberek, technikai személyzet bérjellegű kiadásai

Sportesemények üzemeltetésének díja

Sport és egyéb turisztikai eszközök beszerzése

Egyéb kiadások

VEGYES RENDELKEZÉSEK

34. A diáksport egyesület jogi személy, melyet a diáksport egyesület elnöke képvisel. E

jogkört esetenként, vagy az ügyek meghatározott csoportjára nézve az elnökség vagy az

elnök más személyre is átruházhatja.

35. A diáksport egyesület működését az elnökség, a tisztségviselők, a bizottságok és a sport-

csoportok szervezetét, feladatait és működését érintő - az alapszabályban nem

szabályozott kérdéseket - Szervezeti és Működési Szabályzatban kell meghatározni. A

Szervezeti és Működési Szabályzat nem állhat ellentétben a diáksport egyesület

alapszabályával.

36. A diáksport egyesület megszűnik, ha:

Feloszlását a közgyűlés kétharmados szótöbbséggel kimondja

Felügyelő szerve feloszlatja

Más diáksport egyesülettel egyesül

Alulírott, mint az Egyesület elnöke igazolom, hogy az Alapszabály jelen egységes szerkezetbe foglalt szövege megfelel az Alapszabály módosítások alapján hatályos tartalmának. Az egységes szerkezetű okirat elkészítésére az Alapszabály 2, 7/A. d), 9.a), 10.a), 18, 25.d), 26, 31. és 32. pontjának változása adott okot. A változások **félkövér betűtípussal** kerültek kiemelésre.

Tokaj, 2016. április 25.

Csordás Sándor

Tokaji Diáksport Egyesület elnöke